Катманду үҙәнендә ул уҡ ваҡытта өс иң ҡеүәтле ҡала-дәүләт — Катманду, Патан һәм Бхактапур була, уларҙың һәр береһенең үҙ батшаһы хакимлыҡ итә. Тап ошо дәүерҙә ҙур ғибәҙәтханалар комплекстары төҙөлә башлай. Һәр бер ҡаланың король һарайы янында майҙаны була. Юғары аристократияның һәм өҫтөнлөктөргә эйә булған касталар вәкилдәренең йорттары ошо майҙан тирәләй туплана. Ҡалалар бейек оборона стеналары менән уратып алына.